**У С Т А В**

на Народно читалище „Христо Смирненски – 1985 г.”

- с. Башево, общ. Ардино, обл. Кърджали

**ГЛАВА ПЪРВА**

**Общи положения**

Чл. 1. Читалище **„Христо Смирненски – 1985 г.”** – с. Башево, наричано по-нататък за краткост „Читалище” е самостоятелна, независима, самоуправляваща се културно-просветна организация в населеното място – с. Башево, общ. Ардино, която изпълнява и държавни културно-просветни задачи. В неговата дейност могат да участват всички визически лица без оглед на ограничения на възраст и пол, политически и религиозни възгледи и етническо самосъзнание.

Чл. 2. Читалището е юридическо лице с нестопанска цел и извърщва дейноста си в съответствие със Закона за народните читалища, този устав и действащите в страната нормативни актове. **То се представлява заедно и поотделно от преседателя и секретаря.**

**ГЛАВА ВТОРА**

**Цели и задачи**

Чл. 3. Основната цел и задача на читалището е да задоволява потребностите на населението в района на с. Башево, общ. Ардино, свързани с:

1/ развитие и обогатяване на културния живот, **социалната и образователната дейност;**

2/ разпространяване на духовни ценности, запазване на обичаите и традициите на бългаския народ и населението от района;

**3/ разширяване на знанията на населението и приобщаването им към ценностите и постиженията на науката, изкуството и културата;**

**4/ възпитание и утвърждаване на националното самосъзнание;**

**5/ осигурява достъп до информация.**

Чл. 4. /1/ Читалището осъществява своите цели и задачи чрез различни форми и средства, като:

1/ уреждане и поддържане на библиотека, **читалня,** **фото-, фоно-, филмо- и видеотеки, както и създаване и поддържане на електронни информационни мрежи;**

2/ развиване и подпомагане на любителско художествено творчество;

3/ организиране на школи, кръжоци**,** курсове,празненства, концерти, обсъждане на книги, чествания, изучаване на чужди езици и др.;

**ГЛАВА ТРЕТА**

**УЧРЕДЯВАНЕ И ЧЛЕНСТВО**

Чл. 5. Читалището се учредява на събрание, на което присъстват **най-малко от 50 дееспособни физически лица.**

Чл. 6. /1/. Членовете на читалището са:

- индивидуални;

- колективни;

- почетни.

 /2/. Индивидуалните членове са български граждани. Те биват действителни и спомагателни:

 **а**/ **действителните членове са лица, навършили 18 години, които участват в дейноста на читалището, плащат редовно определения членски внос и имат право да избират и да бъдат избирани;**

 б/ **спомагателни членове са лица до 18 години, които нямат право да избират и да бъдат избирани, те имат право на съвещателен глас.**

 /3/. Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас **в общото събрание**. Колективните членове са:

 1/ професионални огранизации;

 2/ стопански организации;

 3/ търговски дружества;

4/ кооперации и сдружения;

 5/ културно-просветни и любителски клубове и творчески колективи.

 /4/. Почетни членове могат да бъдат български и чужди граждани с изключителни заслуги към читалището.

 /5/ Всички членове ползват с предимство базата на читалището;

 Чл. 7. Приемането на нови членове в читалището става по тяхно желание, изявено пред настоятелството и на общо събрание.

Чл. 8. Членовете на читалището са длъжни:

1/ да спазват устава;

2/ да плащат определения членски внос;

3/ да пазят и обогатяват читалищното имущество.

Чл. 9. Членството се прекратява:

 **1/ по собствено желание, изразено чрез молба до настоятелството на читалището;**

2/ поради смърт;

**3/ с прекратяване на юридическото лице при колективните членове.**

Чл. 10. Член на читалището се изключва от общото събрание когато:

1/ не спазва устава;

2/ съзнателно действа срещу неговите цели;

**ГЛАВА ЧЕТВЪРТА**

**ОРГАНИ НА САМОУПРАВЛЕНИЕ**

Чл. 11. Органи на читалището са: общото събрание, настоятелството и проверителната комисия.

 Чл. 12. /1/. Върховен орган на читалището е общото събрание.

 /2/ Общото събрание на читалището се състои от всички членове на читалището, имащи право на глас.

Чл.13. /1/ Общото събрание:

 1/ изменя и допълва устава;

 2/ избира и освобождава членове на настоятлеството, проверителната комисия и председателя;

3/ приема вътрешни актове, необходими за дейността на читалището;

 4/ изключва членове на читалището;

5/ приема бюджета на читалището;

**6/ приема годишния отчет до 30 март на следващата година;**

7/определя размера на членския внос;

8/ отменя решения на органите на читалището;

9/ взема решение за прекратяване на читалището;

**10/ приема основни насоки на дейността на читалището;**

 **11/** **взема решения за членуване или за прекратяване на членството в читалищно сдружение;**

**12/ взема решения за откриване на клонове на читалището след съгласуване с общината;**

 **13/ взема решение за отнасяне до съда** **на незаконосъобразни действия на ръководството или отделни читалищни членове.**

**14/ при прекратяване на читалището с ликвидация назначава ликвидатори.**

 /2/ Решенията на общото събрание са задължителни за другите органи на читалището.

Чл. 14. /1/ Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището **с право на глас. При отказ на настоятелсвото да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.**

**/2/** Oбщото събрание се свиква най-малко веднъж годишно и на три като отчетно – изборно събрание.

**/3/** Поканата за събранието трябва да отговаря на изискванията на чл. 15, ал. 2 от Закона на народните читалища.

/4/. Общото събрание е законно, ако отговаря на изискванията посочени в чл. 15, ал. 3 от Закона на народните читалища.

 /5/ Решенията по чл. 13, ал. 1, т. 1, 4, 8, 9 и 12, се вземат с мнозонство най-малко две трети от всички членове. Останалите решения се вземат с мнозинство повече от половината от присъстващите членове.

**/6/ Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.**

**/7/ Искът се предявява в едномесечен срок от узнаването на решението, но не по-късно от една година от датата на вземане на решението.**

Чл. 15. /1/ Ръководен орган на читалището е настоятелството, което се състои най-малко от трима членове, избрани за срок от три години. Същите да нямат роднински връзки по права и съребрена линия до четвърта степен.

 /2/ Настоятелството:

 1/ свиква общото събрание;

 2/ осигурява изпълнението на решенията на общото събрание;

 3/ подготвя и внася в общото събрание отчета за дейността на читалището, проекта за бюджета на читалището и утвърждава щата му;

 4/ назначава секретар на читалището и утвърждава длъжностната му характеристика;

 5/ провежда своите заседания най-малко един път на тримесечие. Заседанията са редовни, когато на тях присъстват повече от половината от членовете му.

 6/ взема решения за назначаване и освобождаване на работещите в читалището и за сключване на договори с други физически и юридически лица.

 7/ взема решения за финансово и морално стимулиране на работещите в читалището.

8/ внася предложения в общинския съвет и други органи и организации за строителство, реконструкция, модернизация, поддържане, ремонт и обзавеждане на сградата, за създаване на финансови и кадрови условия за развитие на читалищната дейност;

9/ решава въпросите за откриване и закриване на самодейни колективи, школи, клубове и други форми на работа;

10/ приема правилник за вътрешния ред на читалището.

/3/ Настоятелството взема решенията сис мнозинство.

Чл. 16. /1/ Председателят на читалището е член на настоятелството и се избира от общото събрание за срок до 3 /три/ години.

 /2/ Председателят:

1/ организира дейността на читалището съобразно закона, устава и решенията на общото събрание;

2/ представлява читалището;

3/ свиква и ръководи заседанията на настоятелството и председателства общото събрание;

 **4/ отм. 21.05.2010 г.**

5/ отчита дейността си пред настоятелството;

 6/ сключва и прекратява трудовите договори със служителите, съобразно с бюджета на читалището въз основа на решение на настоятелството;

 7/ контролира работата на служителите. **В негово отсъствие се замества от секретаря или друго упълномощено лице от настоятелството.**

  **8/ ежегодно в срок до 10 ноември представя на кмета на община Ардино предложения за своята дейност през следващата година.**

 **9/ ежегодно в срок до 31 март представя на кмета на община Ардино и общинския съвет доклад за осъществените читалищни дейности и за изразходваните от бюджета средства през предходната година.**

 Чл. 17. Секретарят на читалището се назначава от настоятелството. **Той организира и непосредствено участва в изпълнението на решенията, взети от общото събрание и настоятелството, включително решенията за изпълнението на бюджета, отговаря за работата на щатния и хонорувания персонал, организира текущата основна и допълнителна дейност, представлява читалището заедно и поотделно с председателя.**

Чл. 18. /1/ Проверителната комисия се състои най-малко от трима членове, избрани за срок от три години.

/2/ Членовете на проверителната комисиятрябва да отговаря на изискванията на чл. 18, ал. 2 от Закона на народните читалища.

/3/ Проверителната комисия осъществява контрол върху дейността на настоятелството, председател и **секретаря** на читалището по спазване на закона, уставаи решенията на общото събрание.

 Чл. 19. Не могат да бъдат избирани за членове на настоятелството и на проверителната комисия, и за секретари лица, които са осъждани на лишаване от свобода за умишлени престъпления от общ характер.

**ГЛАВА ПЕТА**

**ИМУЩЕСТВО И ФИНАНСИРАНЕ**

Чл. 20. Имуществото на читалището се състои от право на собственост и от други вещи права, вземания, други права и задължения.

Чл. 21. Читалището набира средства – финансови и материални от следните източници:

1. Членски внос;
2. Субсидия от държавния и общинския бюджет;
3. Културно-просветна **и информационна** дейност;
4. Дарения и завещания;
5. Спонсори;

Чл. 22. Разходите не бива да надвишават приходната част на бюджета.

Чл. 23. Сумите на читалището се влагат по негова сметка в ДСК или друга банка и се изразходват в съответствие с неговия бюджет.

Чл. 24. Сумите от дарения се изразходват според волята на дарителя.

**ГЛАВА СЕДМА**

**ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

§1. Читалището има кръгъл печат с надпис Народно читалище „Христо Смирненски” с. Башево, общ. Ардино в окръжност, в средата разтворена книга с годината на основаването му /1985/.

§2. Празник на читалището е 24-ти май и 21-ви декември -Денят на селото.

§3. Настоящият устав е приет от общото събрание на Н. Читалище „Христо Смирненски” с. Башево, общ. Ардино, обл. Хасковска на 10.01.1998 г.

§4. За неуредените в Устава въпроси се прилага ЗНЧ и действащите закони.

§5. **Устава е изменен и допълнен на общото събрание на читалището, проведено на 21.05.2010 г.**

**П ЛАН – П Р О Г Р А М А**

**За дейността на НЧ „Христо Смирненски -1985г.” с.Башево, общ.Ардино, обл.Кърджали през 2022 година.**

 **І. Библиотечна дейност:**

1. Закупуване и снабдяване на библиотеката с нови книги, които са популярни и търсени от читателите

1. Абонирани на вестници и списания предпочитани от страна на

читателите.

1. Търсене на други начини с цел привличане на повече читатели

и задоволяване на техните искания за повече информация.

**ІІ. Културна масова дейност.**

1. Организиране на повече младежки увеселителни вечери с цел задоволяване на младото поколение.

1. Снабдяване на читалището с компютърна техника и интернет

връзка, което се предпочита много от младото поколение.

1. Честване на „8-ми март”.
2. Участие на читалището в организиране на селския събор и мевлид през втората седмица на месец август / 13 и 14.08.2022 г. /.
3. Честване на новогодишно тържество с томбола.

 ПРЕДСЕДАТЕЛ:

с.Башево / М. САЛИ /

**ОТЧЕТЕН ДОКЛАД**

 За осъществените читалищни дейности на читалище,,Христо Смирненски –1985 г“с. Башево в изпълнение на годишната програма за развитие на читалищната

дейност през 2021 година.

 През своята дългогодишна история НЧ ,, Христо Смирненски -1985 г .“ с. Башевоецентър за задоволяване на културните потребности и интереси на населението.

 За дейността на читалището през 2021 г. се работеше по утвърдена план програма.

 През календарната година поради създалата се епидемиологична обстановка /COVID- 19/ се анулираха всички празненства.

 За информиране на читателите за актуалните събития за деня читалището получава вестниците ,,Нов живот“ и ,, Родопи“, също така всяка година чрез спонсори се правят /печатат/календари на селото.

 ПРЕДСЕДАТЕЛ:

 /М.Сали/

**СПИСЪК НА ЛИЦАТА ОТ СЪСТАВА НА НАСТОАТЕЛСТВОТО И ПРОВЕРИТЕЛНАТА КОМИСИЯ НА СДРУЖЕНИЕ С НЕСТОПАНСКА ЦЕЛ НАРОДНО ЧИТАЛИЩЕ „ХРИСТО СМИРНЕНСКИ 1985“- С.БАШЕВО ОБЩ. АРДИНО**

Председател:

1. Мюрен Мехмед Сали

Членове:

 1.Сами Мюмюн Емин

 2.Мустафа Мустафа Хаджиемин

Проверителна Комисия:

 1.Тахир Тахир Тахир

 2.Емин Кязим Емин

 3.Али Хасан Ферхад